CELEX: 62020TN0768
Language: fi
Date: 2020-12-31 00:00:00
Title: Asia T-715/20: Kanne 31.12.2020 – Standard International Management v. EUIPO – Asia Standard Management Services (The Standard)

22.2.2021   
            
            
               FI
            
            
               Euroopan unionin virallinen lehti
            
            
               C 62/41
            
         
      Kanne 31.12.2020 – Standard International Management v. EUIPO – Asia Standard Management Services (The Standard)
      (Asia T-715/20)
      (2021/C 62/52)
      Oikeudenkäyntikieli: englanti
      
         Asianosaiset ja muut osapuolet
      
      
         Kantaja: Standard International Management LLC (New York, New York, Yhdysvallat) (edustajat: M. Edenborough QC, S. Wickenden, barrister ja asianajaja M. Maier)
      
         Vastaaja: Euroopan unionin teollisoikeuksien virasto (EUIPO)
      
         Muu osapuoli valituslautakunnassa: Asia Standard Management Services Ltd (Hong Kong, Kiina)
      
         Menettely EUIPO:ssa
      
      
         Hakija: Kantaja
      
         Riidanalainen tavaramerkki: Hakemus EU-sanamerkiksi The Standard – Rekisteröintihakemus nro 8 405 243
      
         EUIPO:ssa käyty menettely: Mitättömyysmenettely
      
         Riidanalainen päätös: EUIPO:n viidennen valituslautakunnan 27.11.2020 asiassa T 828/2020-5 tekemä päätös
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa riidanalaisen päätöksen
               
            
                  —
               
               
                  velvoittaa EUIPO:n korvaamaan sille tämän asian käsittelystä aiheutuneet oikeudenkäyntikulut
                  vaihtoehtoisesti, jos muu osapuoli valituslautakunnassa osallistuu asian käsittelyyn välintulijana,
               
            
                  —
               
               
                  velvoittaa EUIPO:n ja tämän muun osapuolen korvaamaan kyseiset kulut yhteisvastuullisesti.
               
            
         Kanneperusteet
      
      Riidanalainen päätös on virheellinen pääasiallisesti neljästä syystä eli siitä syystä, että valituslautakunta
      
                  —
               
               
                  teki oikeudellisen virheen jättäessään katsomatta, että hotellin mainokset ja myyntitarjoukset sekä liitännäiset palvelut eli luokkiin 38, 39, 41, 43 ja 44 kuuluvat palvelut, jotka on suunnattu EU-kuluttajille, merkitsevät EU-tavaramerkin tosiasiallista käyttöä olosuhteissa, joissa kyseiset palvelut tarjotaan Yhdysvalloissa
               
            
                  —
               
               
                  teki oikeudellisen virheen jättäessään katsomatta, että merkityksellisten palvelujen mainostaminen ja myynninedistäminen oli riittävää kyseisten palvelujen tosiasiallisen käytön osoittamiseksi
               
            
                  —
               
               
                  teki oikeudellisen virheen jättäessään katsomatta, että Lontoon hotellin avaamisen mainostaminen oli merkityksellistä, ja
               
            
                  —
               
               
                  teki oikeudellisen virheen jättäessään perustelematta mitenkään tai perustelemalla puutteellisesti tekemäänsä johtopäätöstä.